CELEX: 22017D1923
Language: et
Date: 2017-10-02 00:00:00
Title: Ida- ja Lõuna-Aafrika riikide ning ELi vahelise tollikoostöö komitee otsus nr 1/2017, 2. oktoober 2017, millega kehtestatakse erand päritolureeglitest, mis on sätestatud ühelt poolt Ida- ja Lõuna-Aafrika riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu raamistiku loomiseks sõlmitud vahelepingu protokollis nr 1, et võtta arvesse Ida- ja Lõuna-Aafrika riikide eriolukorda seoses konserveeritud tuuni ja tuuni seljafileega [2017/1923]

20.10.2017   
            
            
               ET
            
            
               Euroopa Liidu Teataja
            
            
               L 271/44
            
         IDA- JA LÕUNA-AAFRIKA RIIKIDE NING ELi VAHELISE TOLLIKOOSTÖÖ KOMITEE OTSUS nr 1/2017,
   2. oktoober 2017,
   millega kehtestatakse erand päritolureeglitest, mis on sätestatud ühelt poolt Ida- ja Lõuna-Aafrika riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu raamistiku loomiseks sõlmitud vahelepingu protokollis nr 1, et võtta arvesse Ida- ja Lõuna-Aafrika riikide eriolukorda seoses konserveeritud tuuni ja tuuni seljafileega [2017/1923]
   TOLLIKOOSTÖÖ KOMITEE,
   võttes arvesse vahelepingut, millega luuakse ühelt poolt Ida- ja Lõuna-Aafrika riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu raamistik, eriti selle protokolli nr 1 artikli 41 lõiget 4,
   ning arvestades järgmist:
   
               (1)
            
            
               Vahelepingut, millega luuakse ühelt poolt Ida- ja Lõuna-Aafrika riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu raamistik (1) (edaspidi „vaheleping“), kohaldatakse ajutiselt alates 14. maist 2012 liidu ja Madagaskari Vabariigi, Mauritiuse Vabariigi, Seišelli Vabariigi ja Zimbabwe Vabariigi vahel.
            
         
               (2)
            
            
               Majanduspartnerluse vahelepingu protokoll nr 1, milles käsitletakse mõistet „päritolustaatusega tooted“ ja halduskoostöö meetodeid, sisaldab Ida- ja Lõuna-Aafrika riikidest pärit toodete ELi importimise suhtes kohaldatavaid päritolueeskirju.
            
         
               (3)
            
            
               Vahelepingu protokolli nr 1 artikli 42 lõikega 8 on ette nähtud erandite automaatne lubamine aastakvoodi piires: 8 000 tonni tuunikalakonservide ja 2 000 tonni tuuni seljafilee jaoks.
            
         
               (4)
            
            
               29. novembril 2012 võttis Ida- ja Lõuna-Aafrika riikide ning ELi vahelise tollikoostöö komitee vastu otsuse nr 1/2012, (2) millega tehti automaatne erand päritolureeglitest seoses tuunikalakonservide ja tuuni seljafileega, mida imporditakse liitu kooskõlas vahelepingu protokolli nr 1 artikli 42 lõikega 8 alates 1. jaanuarist 2012 kuni 31. detsembrini 2017.
            
         
               (5)
            
            
               Selleks et lubada olemasolevat kvooti tõhusalt ja täielikult kasutada, taotlesid Mauritius, Seišellid ja Madagaskar erandit, mis hõlmab alates 1. jaanuarist 2018 ELi imporditavaid aastakoguseid (8 000 tonni tuunikalakonserve ja 2 000 tonni tuuni seljafileed).
            
         
               (6)
            
            
               Kuna Ida- ja Lõuna-Aafrika riikide taotluse korral antakse aastakvoot automaatselt, peaks tollikoostöö komitee eraldama Ida- ja Lõuna-Aafrika riikidele üldkvoodi. Seepärast tuleks Ida- ja Lõuna-Aafrika riikidele teha erand seoses 8 000 tonni tuunikalakonservide ja 2 000 tonni tuuni seljafileega.
            
         
               (7)
            
            
               Vahelepingu protokolli nr 1 artikli 42 lõikes 8 osutatud „tuunikalakonserv“ on taimeõlis või muul viisil säilitatud tuunikala. Seda liiki tuunikala puhul kasutatakse nõukogu määruse (EMÜ) nr 2658/87 (3) (edaspidi „kombineeritud nomenklatuur“) I lisas esitatud mõistet „konserveeritud“. Termin „konserveeritud tuun“ (preserved tuna) hõlmab tuunikalakonserve, aga ka plastkottidesse või muudesse pakenditesse vaakumpakendatud tuunikala. Seepärast on asjakohane kasutada terminit „konserveeritud tuun“.
            
         
               (8)
            
            
               Selguse huvides on asjakohane sõnaselgelt sätestada, et CN-koodide 1604 14 21, 31 ja 41, 1604 14 28, 38 ja 48, ex 1604 20 70 alla kuuluva konserveeritud tuuni ja CN-koodi 1604 14 26, 36 ja 46 alla kuuluva tuuni seljafilee valmistamiseks kasutatav päritolustaatuseta tuunikala peaks olema HSi rubriiki 0302 või 0303 kuuluv tuunikala, et kõnealuse konserveeritud tuuni ja tuuni seljafilee puhul saaks kasutada erandit.
            
         
               (9)
            
            
               Komisjoni rakendusmääruses (EL) 2015/2447 (4) on sätestatud tariifikvootide haldamise eeskirjad. Neid eeskirju tuleks kohaldada käesoleva otsusega tehtud erandile vastava koguse haldamisel.
            
         
               (10)
            
            
               Erand tuleks kehtestada viieks aastaks, nagu on ette nähtud vahelepingu protokolli nr 1 artikli 42 lõike 10 punktiga a.
            
         
               (11)
            
            
               Selleks et erandi toimimist saaks tõhusalt kontrollida, peaksid Ida- ja Lõuna-Aafrika riikide ametiasutused komisjonile korrapäraselt edastama nende poolt välja antud liikumissertifikaatide EUR.1 üksikasjad,
            
         ON TEINUD JÄRGMISE OTSUSE:
   Artikkel 1
   Erandina majanduspartnerluse vahelepingu protokollist nr 1 ning kooskõlas kõnealuse protokolli artikli 42 lõikega 8 loetakse HSi rubriiki 0302 või 0303 kuuluvast päritolustaatuseta tuunikalast valmistatud HSi rubriiki 1604 kuuluv konserveeritud tuun ja tuuni seljafilee pärinevaks ühest Ida- või Lõuna-Aafrika riigist käesoleva otsuse artiklites 2–4 sätestatud tingimustel.
   Artikkel 2
   Artikliga 1 ette nähtud erandit kohaldatakse igal aastal käesoleva otsuse lisas esitatud toodete ja koguste suhtes, mis deklareeritakse ühest Ida- või Lõuna-Aafrika riigist Euroopa Liitu vabasse ringlusse lubamiseks ajavahemikul 1. jaanuarist 2018 kuni 31. detsembrini 2022.
   Artikkel 3
   Lisas esitatud koguseid hallatakse vastavalt rakendusmääruse (EL) 2015/2447 artiklitele 49–54.
   Artikkel 4
   1.   Ida- ja Lõuna-Aafrika riikide tolliasutused kontrollivad artiklis 1 osutatud toodete ekspordikoguseid.
   2.   Enne igale kvartalile järgneva kuu lõppu saadavad kõnealuste riikide tolliasutused komisjonile tollikoostöö komitee sekretariaadi kaudu aruande, kus on toodud kogused, mille kohta on vastavalt käesolevale otsusele liikumissertifikaadid EUR.1 välja antud, ja sertifikaatide seerianumbrid.
   3.   Käesoleva otsuse alusel välja antud liikumissertifikaadi EUR.1 lahtris 7 peab olema üks järgmistest märgetest:
   
                
            
            
               
                  „Derogation – Decision No 1/2017 of the ESA-EU Customs Cooperation Committee of 2 October 2017“;
               
            
         
                
            
            
               
                  „Dérogation – Décision no 1/2017 du comité de coopération douanière AfOA-UE du 2 octobre 2017“;
               
            
         Artikkel 5
   1.   Ida- ja Lõuna-Aafrika riigid ja Euroopa Liit võtavad vajalikke meetmeid käesoleva otsuse rakendamiseks.
   2.   Kui liit on objektiivse teabe põhjal avastanud eeskirjade eiramise või pettuse või artiklis 4 sätestatud kohustuste korduva täitmata jätmise, võib ta taotleda vahelepingu artikli 22 lõigetes 5 ja 6 ette nähtud menetluse kohaselt artiklis 1 osutatud erandi ajutist peatamist.
   Artikkel 6
   Käesolev otsus jõustub 1. jaanuaril 2018.
   
      Antananarivo, 2. oktoober 2017
      
         
            Ida- ja Lõuna-Aafrika riikide nimel
         
         
            Ida- ja Lõuna-Aafrika riikide esindaja
         
         Hr M. R. NABEE
      
      
         
            Euroopa Liidu nimel
         
         
            Euroopa Komisjon
         
         Hr J. G. SANCHEZ
      
   
   
      (1)  ELT L 111, 24.4.2012, lk 2.
   
      (2)  Ida- ja Lõuna-Aafrika riikide ja Euroopa Liidu vahelise tollikoostöö komitee 29. novembri 2012. aasta otsus nr 1/2012, millega kehtestatakse erand päritolureeglitest, mis on sätestatud ühelt poolt Ida- ja Lõuna-Aafrika riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu raamistiku loomiseks sõlmitud vahelepingu 1. protokollis, et võtta arvesse Ida- ja Lõuna-Aafrika riikide eriolukorda seoses konserveeritud tuuni ja tuuni seljafileega (ELT L 347, 15.12.2012, lk 38).
   
      (3)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
   
      (4)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).
   
      LISA
      
                  Jrk-nr
               
               
                  CN-kood
               
               
                  Toote kirjeldus
               
               
                  Ajavahemik
               
               
                  Netokaal
                  (tonnides)
               
            
                  09.1618
               
               
                  1604 14 21 , 31  ja 41 
                  1604 14 28 , 38  ja 48 
                  ex 1604 20 70  (1)
                  
               
               
                  Konserveeritud tuun (2)
                  
               
               
                  1.1.2018–31.12.2018
               
               
                  8 000 
               
            
                  1.1.2019–31.12.2019
               
               
                  8 000 
               
            
                  1.1.2020–31.12.2020
               
               
                  8 000 
               
            
                  1.1.2021–31.12.2021
               
               
                  8 000 
               
            
                  1.1.2022–31.12.2022
               
               
                  8 000 
               
            
                  09.1619
               
               
                  1604 14 26 , 36  ja 46 
               
               
                  Tuuni seljafilee
               
               
                  1.1.2018–31.12.2018
               
               
                  2 000 
               
            
                  1.1.2019–31.12.2019
               
               
                  2 000 
               
            
                  1.1.2020–31.12.2020
               
               
                  2 000 
               
            
                  1.1.2021–31.12.2021
               
               
                  2 000 
               
            
                  1.1.2022–31.12.2022
               
               
                  2 000 
               
            
         (1)  TARICi koodid 1604207030, 1604207040, 1604207050, 1604207092 ja 1604207094.
      
         (2)  Igasuguses pakendis, mille puhul loetakse toode konserveerituks HSi rubriigi 1604 tähenduses.